钦定古今图书集成/明伦汇编/交谊典/第003卷 > 小学 > 《广敬身》
## 钦定古今图书集成/明伦汇编/交谊典/第003卷 > 小学 > 《广敬身》

范益谦《座右戒》曰：“一人附书信，不可开拆沉滞。”

《开拆则发人之私，沉滞则误人之托》，甚者至为仇怨。

二、“与人并坐，不可窥人私书”

《私书》，亲故之书也。凡见人得亲戚书，切不可往观，及注目偷视。若并坐，目力可及，则敛身以避。

三、凡入人家，不可看人文字。

凡入人家，切不可翻看书简，及记事钱谷簿册之类。

四、凡借人物，不可损坏不还。

凡借人物，皆须爱护，过于己物，看用毕即时归还。

五、凡吃饮食，不可拣择去取。

凡饮食自非生硬臭恶，与犯己宿疾之物。岂有不可食而拣择哉。

六、“与人同处”，不可自择便利。

凡与人同坐，夏则己择凉处，冬则己择煖处。及与人共食，多取先取，皆“无德” 之一端也。

七、见人富贵不可叹羡诋毁

“见人富贵若生叹羡” ，是有贪欲之心，若加诋毁。则有妒嫉之意。皆非君子之道也。

凡此数事，有犯之者，足以见用意之不肖，于存心修
身，大有所害。因书以自警。